《洞仙歌》
宋代·周云

千崖滴翠。正秋高时候。橙黄橘绿又重九。有蓬壶仙子、赤鲤来绿，风云会，施展经纶妙手。

去年称寿处，北斗天浆，今夜天浆挹南斗。听笙箫云里奏，月满琼楼，瑶台上、拥出嫦娥观酒。

待脚踏层云倒天河，尽倾向霞觞，与君为寿。

作者简介：吉州吉水人，字从龙。以诗文受知于周必大。宁宗开禧间真德秀奉使，辟为掌笺。奏授行在同知主管枢密机宜文字，领兵北归，调荆、襄，累有功，擢广西兵马钤辖。与杨万里亦相师友。